A Tiszáninneni Református Egyházkerület Missziói Bizottsága

2023. július 19-én, 10 órakor tartott ülésén

a következő határozatokat hozta,

melyeket a Főtiszteletű Egyházkerületi közgyűlés elé terjeszt:

* a Missziói Bizottság 1/2023. (VII.19.) sz. határozata:

A Misszió Bizottság, az elnök által beterjesztett, a Tiszáninneni Református Egyházkerület 2023. július 21-i Közgyűlésére készített Missziói jelentést egyhangúlag elfogadta.

* a Missziói Bizottság 2/2023. (VII.19.) sz. határozata:

A Tiszáninneni Református Egyházkerület Egyetemi Lelkészsége és egyetemi gyülekezeti szolgálat térjen vissza az egyetemre.

* a Missziói Bizottság 3/2023. (VII.19.) sz. határozata:

Az Egyházkerület fenntartásban működő református köznevelési intézményekben a hittanoktatás, vallásoktatás és intézményi lelkészi szolgálat megszervezésének felelőse a fenntartó elnökség. Az állami, másegyházi és alapítványi köznevelési intézményekben folyó hittanoktatás és vallásoktatás a területileg illetékes egyházközség feladata és felelőssége.

* a Missziói Bizottság 4/2023. (VII.19.) sz. határozata:

A Tiszáninneni Református Egyházkerület területén működő minden református köznevelési intézmény a megkezdett tanévek elején október 15-ig tájékoztató levélben informálja minden református tanulóról (név és cím) annak a területileg illetékes egyházközségnek a lelkipásztorát, ahol a református tanuló lakik.

* a Missziói Bizottság 5/2023. (VII.19.) sz. határozata:

A Tiszáninneni Református Egyházkerület fenntartásában működő összes köznevelési intézményben legyen egységes, a fenntartó által készített istentisztelet-látogatási napló, amellyel a tanuló igazolja, hogy a lakóhelye szerinti gyülekezetet alkalmait látogatja.